b'\n_START_ARTICLE_\nCarnotaurus\n_START_SECTION_\nOpis\n_START_PARAGRAPH_\nCarnotaurus je bio tipi\xc4\x8dni teropod iz perioda kasne krede. Bio je dug oko 7,5 metara i te\xc5\xbeio je izme\xc4\x91u 1,6 i 2,9 tona. Tijelo mu je bilo lake gra\xc4\x91e i pokriveno krlju\xc5\xa1tima i kvrgama. Noge su mu bile duge, vitke i sna\xc5\xbene. Ruke su bile nevjerojatno malene i sa \xc4\x8detiri kratka prsta, ali su samo dva sredi\xc5\xa1nja zapravo imala kosti prstiju. Uop\xc4\x87e nije ni imao pand\xc5\xbee na prstima i oni su bili spojeni i nepokretni. Rep mu je bio dug, debeo i pokretljiv._NEWLINE_Tako\xc4\x91er ga karakterizira neobi\xc4\x8dno dug vrat (u odnosu na druge abelisauride) i njegova malena glava sa raljama kockastog oblika. O\xc4\x8di su mu bile okrenute prema naprijed, pa je vjerojatno imao binokularni vid. Tako\xc4\x91er je neobi\xc4\x8dno \xc5\xa1to, u odnosu na ostatak lubanje, ima vrlo tanku donju \xc4\x8deljust. Do sada nitko nije otkrio kako bi ovo moglo da se odra\xc5\xbeava na ishranu Carnotaurusa._NEWLINE_Na glavi je imao par vrlo neobi\xc4\x8dnih ko\xc5\xa1tanih kvrga, iznad o\xc4\x8diju. Znanstvenici nisu sigurni \xc4\x8demu su one slu\xc5\xbeile jer su bile prekratke za ubijanje i u najboljem slu\xc4\x8daju je Carnotaurus mogao njima samo udariti plijen. Mo\xc5\xbeda su ih mu\xc5\xbejaci koristili za privla\xc4\x8denje partnera i tjeranje suparnika.\n_START_SECTION_\nU popularnoj kulturi\n_START_PARAGRAPH_\nCarnotaurus je nekoliko puta prikazivan u filmovima, a najpoznatiji je slu\xc4\x8daj u Disneyevom filmu Dinosaur. Me\xc4\x91utim, tu su dva Carnotaurusa, koja progone krdo dinosaura biljo\xc5\xbedera, prikazani sli\xc4\x8dne veli\xc4\x8dine kao tiranosaur. Ina\xc4\x8de su bili manji od Iguanodona, glavnog lika iz filma.'